Enid Blyton

Roedd Enid Mary Blyton (11 Awst 1897 – 28 Tachwedd 1968) yn un o awduron llyfrau i blant mwyaf llwyddiannus y Deyrnas Unedig. Cawsai ei hadnabod fel Enid Blyton ac fel Mary Pollock. Cafodd ei disgrifio unwaith fel "one-woman fiction machine", ac mae'n enwog am ei nifer o gyfresi o lyfrau yn seiliedig ar yr un criw o gymeriadau. Cafodd Blyton lwyddiant mawr ledled y byd, a gwerthodd 400 miliwn o gopïau. Blyton yw'r chweched awdur mwyaf poblogaidd ledled y byd erios; yn ôl Translationum Mynegai UNESCO, roedd 3,400 o gyfieithiadau o'i llyfrau ar gael yn 2007. Mae ei gwerthiant tu ôl Lenin a Shakespeare.

Bywyd
Cafodd Blyton ei geni yn East Dulwich, Llundain, yn ferch i'r gwerthwr Thomas Carey Blyton (1870–1920) a'i wraig Theresa Mary (née Harrison; 1874–1950). Gaeth hi dau frawd, Hanly (1899–1983) a Carey (1902–1976). Cafodd Enid ei addysg yn yr ysgol Sant Christopher, Beckenham.

Llyfryddiaeth

Un o'i chymeriadau amlycaf oedd Nodi, a grëwyd ar gyfer plant a oedd yn dysgu i ddarllen. Fodd bynnag, ei chryfder pennaf oedd nofelau ar gyfer darllenwyr ifanc, lle gallai plant ddarllen am yr anturiaethau heb lawer o gymorth wrth oedolion. Y cyfresi mwyaf llwyddiannus yn y genre hwn oedd The Famous Five (21 nofel rhwng 1942-1963, a soniai am bedwar o blant a'u ci), y Five Find-Outers and Dog, (15 nofel, 1943-1961, lle byddai pump o blant yn achub y blaen ar yr heddlu) yn ogystal â The Secret Seven (15 nofel, 1949 – 1963, cymdeithas o saith o blant a oedd yn datrys amrywiaeth o ddirgelion). Mae ei gwaith yn cynnwys storïau antur, ffantasi ac weithiau hud a lledrith. Roedd ei llyfrau yn hynod boblogaidd ym Mhrydain, Malta, India, Pacistan, Seland Newydd, Sri Lanca, Singapôr ac Awstralia; mae ganddi gyfieithiadau yn yr hen Iwgoslafia, Siapan a ledled y byd. Cyfieithwyd ei gwaith i bron 90 o ieithoedd. Cyfieithwyd rhai o'i straeon byr i'r Gymraeg yng Nghyfresi'r Pump Prysur, Byd y Goeden Ffwrdd â Ni a'r Saith Selog.

Categori:Genedigaethau 1897
Categori:Marwolaethau 1968
Categori:Nofelwyr benywaidd yr 20fed ganrif o Loegr
Categori:Nofelwyr plant Saesneg o Loegr
Categori:Merched y 19eg ganrif o Loegr